b"\n_START_ARTICLE_\nFormiguer (mirmecologia)\n_START_PARAGRAPH_\nUn formiguer \xc3\xa9s el cau on habiten les formigues en societat i tamb\xc3\xa9 al mateix conjunt de formigues que habiten en el cau. La seva estructura est\xc3\xa0 formada per un laberint de t\xc3\xbanels, entrades i, sovint, monticles de terra. Dins el formiguer hi ha diferents sales, unes per a la cria i la reproducci\xc3\xb3, i altres per a emmagatzemar aliment._NEWLINE_En els casos en el que hi ha un monticle \xe2\x80\x93comunament de terra o argila\xe2\x80\x93 sobre la col\xc3\xb2nia subterr\xc3\xa0nia, aquest forma part del formiguer i est\xc3\xa0 constru\xc3\xaft per les formigues, amb la mateixa terra que extreuen del terra. El monticle serveix a les formigues per evitar que la part subterr\xc3\xa0nia s'inundi en temps de pluja i s'observa una activitat interna similar a la de la part subterr\xc3\xa0nia. Tota la col\xc3\xb2nia \xc3\xa9s repleta de t\xc3\xbanels sobre i sota terra._NEWLINE_Sovint els formiguers estan connectats i formen part d'unes col\xc3\xb2nies m\xc3\xa9s grans anomenades super-col\xc3\xb2nies. Exemples de grans super-col\xc3\xb2nies de formigues s'han descrit a la costa Ishikari de l'illa de Hokkaid\xc5\x8d, al Jap\xc3\xb3. La col\xc3\xb2nia es calcula que podria contenir uns 306 milions de formigues de treballadors i un mili\xc3\xb3 de formigues reina que vivien en 45.000 nius interconnectats per t\xc3\xbanels subterranis, i s'estenia en una \xc3\xa0rea de 2,7 km\xc2\xb2. El 2004 se'n va trobar una a Melbourne, Austr\xc3\xa0lia, i es calcula que t\xc3\xa9 uns 100 km d'ample."